Официалният му дебют е на 18 март 2007 г. Той стартира от четвърта позиция и завършва трети на Гран при на Австралия на пистата Албърт Парк. Именно през 2007 г. Хамилтън прави невероятно представяне, като в средата на сезона заема първо място при пилотите с 58 точки, 10 повече от съотборника си Фернандо Алонсо. В първите 10 състезания от 2007 г. винаги завършва сред първите трима. Първото състезание, което печели е на 10 юни 2007 г. в Канада. Една седмица по-късно печели и състезанието на пистата Индианаполис в САЩ.